Afgørelse truffet af Det Blandede EØS-udvalg

nr. 18/2000

af 28. januar 2000

om ændring af bilag XIV (konkurrence) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XIV til aftalen blev ændret ved afgørelse nr. 84/97 truffet af Det Blandede EØS-udvalg den 12. november 1997(1).

(2) Kommissionens forordning (EF) nr. 2790/1999 af 22. december 1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis(2) bør indarbejdes i aftalen.

(3) Forordning (EF) nr. 2790/1999 erstatter med virkning fra 1. juni 2000 Kommissionens forordning (EØF) nr. 1983/83 og (EØF) nr. 1984/83 af 22. juni 1983 om anvendelse af traktatens artikel 85, stk. 3, på henholdsvis kategorier af eneforhandlingsaftaler(3) og eksklusive købsaftaler(4), ændret ved Kommissionens forordning (EF) nr. 1582/97(5), og Kommissionens forordning (EØF) nr. 4087/88 af 30. november 1988 om anvendelse af traktatens artikel 85, stk. 3, på kategorier af franchiseaftaler(6), som er indarbejdet i aftalen og som følge heraf skal erstattes i henhold til aftalen med virkning fra 1. juni 2000.

(4) Eftersom gyldighedsperioden for forordning (EØF) nr. 1983/83, (EØF) nr. 1984/83 og (EØF) nr. 4087/88 udløb den 31. december 1999, udvides gyldighedsperioden for disse forordninger ved forordning (EF) nr. 2790/1999 indtil den 31. maj 2000; en tilsvarende udvidelse bør finde anvendelse inden for rammerne af aftalen -

TRUFFET FØLGENDE AFGØRELSE:

Artikel 1

1. I punkt 2 (Kommissionens forordning (EØF) nr. 1983/83) i bilag XIV til aftalen indsættes følgende led: "- 399 R 2790: Kommissionens forordning (EF) nr. 2790/1999 af 22. december 1999 (EFT L 336 af 29.12.1999, s. 21)."

2. I punkt 3 (Kommissionens forordning (EØF) nr. 1984/83 i bilag XIV til aftalen indsættes følgende led: "- 399 R 2790: Kommissionens forordning (EF) nr. 2790/1999 af 22. december 1999 (EFT L 336 af 29.12.1999, s. 21)."

3. Punkt 8 (Kommissionens forordning (EØF) nr. 4087/88) i bilag XIV til aftalen ændres således:

1) Følgende indsættes før tilpasningerne: ", ændret ved:

- 399 R 2790: Kommissionens forordning (EF) nr. 2790/1999 af 22. december 1999 (EFT L 336 af 29.12.1999, s. 21)."

2) Tilpasning j) udgår.

Artikel 2

Bilag XIV til aftalen ændres således med virkning fra 1. juni 2000:

1) Overskriften til kapitel B "ENEFORHANDLINGSAFTALER" affattes således:

"VERTIKALE AFTALER OG SAMORDNET PRAKSIS".

2) Teksten til punkt 2 (Kommissionens forordning (EØF) nr. 1983/83) i bilag XIV til aftalen affattes således: "399 R 2790: Kommissionens forordning (EF) nr. 2790/1999 af 22. december 1999 om anvendelse af EF-traktatens artikel 81, stk. 3, på kategorier af vertikale aftaler og samordnet praksis (EFT L 336 af 29.12.1999, s. 21).

Forordningens bestemmelser gælder i forbindelse med aftalen med følgende tilpasninger:

a) i artikel 6 ændres sætningsleddet 'i medfør af artikel 7, stk. 1, i forordning nr. 19/65/EØF' således til 'enten på eget initiativ eller efter anmodning fra den anden tilsynsmyndighed eller en stat, der falder ind under dens kompetence, eller fysiske eller juridiske personer, der påberåber sig en legitim interesse'

b) i slutningen af artikel 6 tilføjes følgende stykke: 'Den kompetente tilsynsmyndighed kan i sådanne tilfælde træffe en beslutning i overensstemmelse med artikel 6 og 8 i forordning (EØF) nr. 17 eller de tilsvarende bestemmelser i protokol 21 til EØS-aftalen, uden at der kræves nogen anmeldelse fra de berørte virksomheders side.'"

3) Teksten til punkt 3 (Kommissionens forordning (EØF) nr. 1984/83) udgår.

4) Overskriften til kapitel E (franchiseaftaler) og teksten til punkt 8 (Kommissionens forordning (EØF) nr. 4087/88) udgår.

Artikel 3

Teksterne til forordning (EF) nr. 2790/1999 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 29. januar 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(7).

Artikel 1 finder anvendelse fra den 1. januar 2000.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 28. januar 2000.

På Det Blandede EØS-udvalgs vegne

F. Barbaso

Formand

(1) EFT L 160 af 4.6.1998, s. 42.

(2) EFT L 336 af 29.12.1999, s. 21.

(3) EFT L 173 af 30.6.1983, s. 1.

(4) EFT L 173 af 30.6.1983, s. 5.

(5) EFT L 214 af 6.8.1997, s. 27.

(6) EFT L 359 af 28.12.1988, s. 46.

(7) Ingen konstitutionelle bestemmelser angivet.